Persuna vivaċi, dejjem għaddej. Ma jaqtax qalbu. Beda fix-xandir minn età żgħira fejn diġà minn ċkunitu kien kapaċi jimmaniġġja waħdu ġo studios prinċipali tal-istazzjon ONE, dak iż-żmien Super One. Preżentatur abbli, wikkiel u jħobb jiddeverti. Issa beda ġej il-paniku għax daqt se jiżżewweġ. Qed ilesti daru ovvjament, ġo Ħaż-Żabbar. Kien Sindku. L-hena tiegħu isajjar u anke jiġri ġirja. Jorganizza bosta avvenimenti fuq livell nazzjonali. Spiss jien u sħabu naqbdu miegħu għaliex ikun irid kollox fuq livell nazzjonali. Imma jirnexxielu. Ħabib antik. Tkellimna ma' Quinton Scerri. Ritratt: Facebook / Quinton Scerri Ix-xandir għamilni dak li jien illum. Persuna anqas mistħija u skjett fi kliemi. Tgħallimt ħafna tul is-snin u kont ukoll furtunat li ssawwart b'nies li tawni fiduċja, għalmuni u tawni opportunitajiet. Il-midja ittini spazzju nkun kreattiv u nwettaq il-ħolm tiegħi. Mhux wieħed jew tnejn. Niftakar darba b'ċajta qatgħu u editjaw numru ta' filmati tiegħi; għajjien ninkedd għaliex konna domna niffilmjaw ferm aktar milli ppjanat u tant kemm damu jinkuni biħ li bi żball spiċċaw ħarġu l-filmati on-air. Tista' timmaġina x'umiljazzjoni. Ritratt: Facebook / Quinton Scerri Emmini ma' nafx. Jien qatt ma kont persuna ta' filgħodu, anzi siegħa żejda filgħodu kont nara ġenna. Pero drajt u nsibni komdu. Dan is-sajf spiċċajt kont qiegħed inqum kmieni ukoll; ġirja tajba u tibda l-ġurnata kmieni, tiskanta kemm tilħaq tlesti affarijiet. Trid tgħid int, minn dejjem kont ftit 'melħa' – Apparti ċ-ċajt, iktar ma' kemm il-proġett ikun fih sfida, aktar inħossu li jagħtini sodisdazzjoni. Mal-kollegi tiegħi irnexxielna noħolqu għadd ta' proġetti li għamlu ħoss kemm lokalment kif ukoll internazzjonalment. Din is-sena, meta tieħu l-proġetti kollha, kellna attendenza ta' 'il fuq minn 100,000 ruħ. Nieħu pjaċir li wara kedda u sfida fil-preparamenti nara n-nies kuntenti jitpaxxew b'xogħolna. Is-sodisfazzjon tkun it-tbissima ta' dawk li jattendu. Ritratt: Facebook / Quinton Scerri M'hemmx ħafna li jdejjaqni, għajr mumenti li nkun nixtieq aktar privatezza u forsi anqas ġudizzju. Hawn min għandu ilsienu kiefer, jiġġudika, anke jekk anqas biss ikun jafek jrid itappnek bl-għadab ta' fommu. Minn naħa l-oħra l-apprezzament ġenwin u l-fatt li ħafna nies jilqgħuk fi djarhom bi ħġarhom minn jum għal ieħor jimlik b'kuraġġ, ferħ u sodisfazzjon. Għalija kienet sena sabiħa u pożittiva. Għamilt ħafna sagrifiċji u ħinijiet twal ix-xogħol li iżda sarfu f'ħafna sodisfazzjon. Ritratt: Facebook / Television Malta Għandi ħafna x'ngħamel u kalendarju diġà ppakjat, però l-mira ewlenija għal din is-sena ser ikun it-tieġ u li nlesti d-dar. S'issa kont pjuttost passiv u Kerstyl ħadet ħsieb kollox hi, però issa li fadal biss ftit xhur beda ġej l-eċitament u xi ftit paniku għal din il-ġurnata speċjali li nixtieqha tkun ġurnata li fiha nkun mdawwar b'dawk l-aktar li ngħożż u li fiha niċċelebra l-imħabba ta' ħajti ma' dawk l-aktar viċin tagħna.